CELEX: 32020D0649
Language: hu
Date: 2020-05-07 00:00:00
Title: A Tanács (EU) 2020/649 határozata (2020. május 7.) az Európai Unió által a Nemzetközi Vasúti Fuvarozásügyi Államközi Szervezet veszélyes áruk szállításával foglalkozó szakértői bizottságának 56. Ülésén a Nemzetközi Vasúti Fuvarozási Egyezmény C. függelékének egyes módosításai tekintetében képviselendő álláspontról

15.5.2020   
               
               
                  HU
               
               
                  Az Európai Unió Hivatalos Lapja
               
               
                  L 153/1
               
            
         A TANÁCS (EU) 2020/649 HATÁROZATA
         (2020. május 7.)
         az Európai Unió által a Nemzetközi Vasúti Fuvarozásügyi Államközi Szervezet veszélyes áruk szállításával foglalkozó szakértői bizottságának 56. Ülésén a Nemzetközi Vasúti Fuvarozási Egyezmény C. függelékének egyes módosításai tekintetében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 91. cikkére, összefüggésben 218. cikkének (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az Unió a 2013/103/EU tanácsi határozattal (1) csatlakozott az 1999. június 3-i vilniusi jegyzőkönyvvel módosított, 1980. május 9-i nemzetközi vasúti fuvarozási egyezményhez (a továbbiakban: COTIF).
                  
               
                     (2)
                  
                  
                     Ciprus és Málta kivételével valamennyi tagállam részes fele a COTIF-nak.
                  
               
                     (3)
                  
                  
                     A COTIF 6. cikke úgy rendelkezik, hogy a nemzetközi vasúti forgalomra és a vasúti berendezések nemzetközi forgalomban való engedélyezésére az e cikkben felsorolt szabályok az irányadók, különösen a veszélyes áruk nemzetközi vasúti fuvarozásáról szóló szabályzat (a továbbiakban: RID), amely a COTIF C. függelékét képezi.
                  
               
                     (4)
                  
                  
                     A 2008/68/EK európai parlamenti és tanácsi irányelv (2) – a RID alapján – megállapítja a veszélyes áruk tagállamokon belüli vagy tagállamok közötti, közúton, vasúton vagy belvízi úton történő szállítására vonatkozó követelményeket.
                  
               
                     (5)
                  
                  
                     A COTIF 13. cikke 1. §-ának d) pontja és 33. cikkének 5. §-a alapján a Nemzetközi Vasúti Fuvarozásügyi Államközi Szervezet (a továbbiakban: OTIF) veszélyes áruk szállításával foglalkozó szakértői bizottsága (a továbbiakban: RID szakértői bizottság) módosíthatja a RID mellékletét.
                  
               
                     (6)
                  
                  
                     2020. május 27-i 56. ülésén a RID szakértői bizottság várhatóan módosításokat fogad el a RID mellékletének a tudományos és műszaki fejlődéshez való hozzáigazítása érdekében.
                  
               
                     (7)
                  
                  
                     A műszaki szabványokat érintő tervezett módosítások célja a veszélyes áruk biztonságos és hatékony szállításának biztosítása, figyelembe véve egyúttal az ágazatban elért tudományos és műszaki haladást, valamint olyan új anyagok és árucikkek kifejlesztését, amelyek szállításuk közben veszélyt jelenthetnek.
                  
               
                     (8)
                  
                  
                     A tervezett módosítások megfelelőnek tekinthetők a veszélyes áruk költséghatékony módon történő, biztonságos szállítása szempontjából, és ezért támogathatók.
                  
               
                     (9)
                  
                  
                     Helyénvaló meghatározni az Unió által a RID szakértői bizottságban képviselendő álláspontot, mivel a RID módosításai kötelező érvényűek lesznek az Unióra nézve,
                  
               ELFOGADTA EZT A HATÁROZATOT:
         
            1. cikk
            Az Unió által a Nemzetközi Vasúti Fuvarozásügyi Államközi Szervezet veszélyes áruk szállításával foglalkozó szakértői bizottságának 56. ülésén az 1999. június 3-i vilniusi jegyzőkönyvvel módosított, 1980. május 9-i Nemzetközi Vasúti Fuvarozási Egyezmény keretében képviselendő álláspontot az ST 7049/20 dokumentumban (3) foglalt módosítások táblázatában kell meghatározni.
            Az ezen módosítások táblázatában említett dokumentumok kisebb módosításait a RID szakértői bizottság uniós képviselői a Tanács újabb határozata nélkül is jóváhagyhatják.
         
         
            2. cikk
            A RID szakértői bizottság határozatait az elfogadásukat követően – hatálybalépésük napját megjelölve – ki kell hirdetni az Európai Unió Hivatalos Lapjában.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. május 7-én.
            
               
                  a Tanács részéről
               
               
                  az elnök
               
               G. GRLIĆ RADMAN
            
         
         
            (1)  A Tanács 2013/103/EU határozata (2011. június 16.) az Európai Uniónak az 1999. június 3-i vilniusi jegyzőkönyvvel módosított, 1980. május 9-i nemzetközi vasúti fuvarozási egyezményhez (COTIF) való csatlakozásáról szóló, az Európai Unió és a Nemzetközi Vasúti Fuvarozásügyi Államközi Szervezet közötti megállapodás aláírásáról és megkötéséről (HL L 51., 2013.2.23., 1. o.).
         
            (2)  Az Európai Parlament és a Tanács 2008/68/EK irányelve (2008. szeptember 24.) a veszélyes áruk szárazföldi szállításáról (HL L 260., 2008.9.30., 13. o.).
         
            (3)  Az ST 7049/20 dokumentum a http://register.consilium.europa.eu oldalon található.